# Marija Šerifović

| Marija Šerifović |
| --- |
|  |
| Lični podaci |
| Datum rođenja | 14. studenog 1984.  Kragujevac, Srbija |
| Zanimanje | pjevačica |
| Muzički rad |
| Period aktivnosti | 2003. - |
| Žanr | pop |
| Ostalo |
| Nagrade | Budvanski festival 2004. - 1. mjesto Radijski festival 2005. - 1. mjesto Festival u Vrnjačkoj Banji 2006. - nagrada za interpretaciju Beovizija 2007. - 1. mjesto Eurosong 2007. *Molitva* - 1. mjesto |
| Službene stranice | Službena stranica |

**Marija Šerifović** (\*14. novembar 1984., Kragujevac) je srpska pevačica zabavne muzike. Kao predstavnik Srbije pobedila je na Pesmi Evrovizije 2007 u Finskoj sa pesmom *Molitva*.

Marijina majka je Verica Šerifović, jedna od najpoznatijih pevačica narodne muzike. Marija je završila gimnaziju i nižu muzičku školu u Kragujevcu.

Kaže da je prvi put pevala oko prvog razreda osnovne škole; iako je u početku pevala narodnu muziku, već u četvrtom razredu je na dečijem festivalu u Kragujevcu *Deca pevaju hitove* pevala pesmu Vitni Hjuston. Po završetku srednje škole se preselila u Beograd.

Svoj prvi album "Naj, najbolja" snimila je 2003. Šerifović se na srpskoj muzičkoj sceni ističe svojim snažnim i prodornim vokalom, a često se komentariše i njen naglašeno opušten stil oblačenja.

Šerifović je imala veći broj uspešnih nastupa na festivalima:

* Budvanski festival 2003., *Gorka čokolada*
* Budvanski festival 2004., *Bol do ludila*, prvo mesto
* Beovizija 2005., *Ponuda*, sedmo mesto
* Radijski festival 2005., *U nedelju*, prvo mesto
* Festival u Vrnjačkoj banji 2006., *Dugo*, nagrada za interpretaciju
* Beovizija 2007., *Molitva*, prvo mesto

2006. godine objavljuje drugi album *Bez ljubavi*. 21. februara 2007. je održala samostalni koncert u beogradskom Sava centru, koji je opisala kao "najsrećniji dan u životu"[1] Arhivirano 2007-03-29 na Wayback Machine-u, nakon kojeg planira i nekoliko koncerata u gradovima Srbije i zemljama nekadašnje Jugoslavije.[2] Arhivirano 2007-09-27 na Wayback Machine-u

Marija Šerifović snima za Siti rekords. Na Beoviziji 2007. je pobedila sa pesmom *Molitva* Vladimira Graića na tekst Saše Miloševića Mareta, osvojivši 12 poena u teleglasanju publike i 10 u glasovima žirija.

U finalu Eurosonga 2007. godine u Helsinkiju u Finskoj Marija Šerifović je donela pobedu Srbiji (koja se na ovom takmičenju prvi put pojavila kao samostalna država) i tako joj omogućila da organizuje izbor za pesmu Evrope 2008. godine.

## Trivija

* Marija je u gimnaziji imala jedinicu iz matematike, i u jednom intervjuu je pričala kako je, kada je konačno izvukla dvojku, u školu dovela trubače i slavila. Njena majka Verica je, navodno, zbog matematike napustila školovanje. Roditelji su nastavak Marijine muzičke karijere uslovljavali završetkom škole. [3] Arhivirano 2007-02-24 na Wayback Machine-u

## Izvori

* marijaserifovic.com Arhivirano 2007-08-19 na Wayback Machine-u
* Biografija za Beoviziju 2007. Arhivirano 2007-05-19 na Wayback Machine-u
* Intervju za Balkanmediju Arhivirano 2007-02-24 na Wayback Machine-u

## Vanjske veze

* Nastup Marije Šerifović na Beoviziji 2005. Arhivirano 2007-09-27 na Wayback Machine-u i Beoviziji 2007. Arhivirano 2007-09-27 na Wayback Machine-u